รบกวนปรึกษาคุณค่ะ พอดียายอายุ 98 ปี ซึ่งก่อนหน้าแกมีโรคประจำตัวคือโรคความดันโลหิตสูง และเข้าออก รพ.อยู่บ่อยๆ ด้วยอาการความดันสูงผิดปกติ เวียนศรีษะ หายใจไม่สะดวก แต่ล่าสุดแกมีอาการขาบวม และหายใจติดขัด จึงนำส่ง รพ. ประจำอำเภอ คืนแรกที่คุณให้ยายทานยาขับปัสสาวะ ยายจึงฉี่ออกมาทำให้ขาหายบวม 2 วันต่อมาคุณทำการตรวจและเอ็กซเรย์ และบอกว่ายายมีอาการน้ำท่วมปอด กล้ามเนื่้อหัวใจอ่อนแรง วันที่ 3 คุณทำการตรวจเอ็กโคคาร์ดีโอแกรม แล้วแจ้งว่าต้องให้ยายทำการผ่าตัด เลยอยากจะปรึกษาว่ามีวิธีการรักษาแบบอื่นหรือไม่ นอกเหนือจากการผ่าตัด หรือต้องทำการผ่าตัดอย่างเดียวจึงจะทำให้อาการดีขึ้น และต้องผ่าตัดจริงเป็นการผ่าตัดใหญ่หรือไม่ และยายจะกลับมาแข็งแรงเหมือนเดิมหรือไม่ค่ะ เนื่องจากยายอายุมากแล้ว กลัวว่าการผ่าตัดยายจะอาการทรุดหนัก เพราะตอนนี้แกยังสามารถหายใจเองได้โดยไม่ต้องใช้เครื่องช่วยหายใจ สามารถทานอาหารผลไม้และนมได้ปกติปล.ยายรักษาตัวที่ รพ. ประจำอำเภอ ที่เป็นรพ.ของรัฐบาลค่ะ
สวัสดีค่ะ จากที่เล่ามา อาจต้องสอบถามรายละเอียดโรคจากแพทย์ผู้ดูแลอีกทีนะคะหากกล้ามเนื้อหัวใจอ่อนแรงนี้เกิดจากลิ้นหัวใจตีบหรือรั่วรุนแรง การรักษาหลักๆ จะเป็นการผ่าตัดแต่หากเป็นลักษณะของเส้นเลือดของหัวใจตีบที่รุนแรง การรักษาจะมีทั้งการถ่างขยายเส้ยเลือดที่เรียกว่า บอลลูนหัวใจ และการผ่าตัดเปลี่ยนเส้นเลือดหัวใจนะคะแนะนำ สอบถามโรคของคนไข้จากแพทย์ที่ดูแล และรายละเอียดในการรักษาอีกทีนะคะ